open-index/open-wikipedia-markdown huggingface dataset:
เพชรมรกต เพชรยินดีอะคาเดมี

**เพชรมรกต เพชรยินดีอะคาเดมี**  เกิดวันที่ 14 กุมภาพันธ์ พ.ศ. 2537 เดิมรู้จักกันในชื่อ เพชรมรกต ว. สังข์ประไพ เป็นนักมวยไทยชาวจังหวัดอุบลราชธานี มวยไทยของเพชรมรกตมีความโดดเด่นที่การฟันศอกและแทงเข่าที่รุนแรง

เพชรมรกตเคยเป็นแชมป์รุ่น 130 ปอนด์ของสนามมวยเวทีลุมพินี และอดีตแชมป์รุ่น 105 ปอนด์ของสนามมวยเวทีลุมพินี

วันที่ 3 มกราคม พ.ศ. 2556 เพชรมรกตเข้าแข่งขันคู่เอกรายการศึกวันมิตรชัย ซึ่งจัดขึ้น ณ เวทีมวยราชดำเนิน โดยเพชรมรกตเป็นฝ่ายชนะคะแนนติ่งทอง ช.โค้วยู่ฮะอีซูซุ ทั้งนี้ เพชรมรกตมีณัฐเดช วชิรรัตนวงศ์ เป็นหัวหน้าคณะ และมีค่าตัวปัจจุบันอยู่ที่ 65,000 บาท

## ประวัติ
เพชรมรกต ว.สังข์ประไพ มีชื่อจริงคือ นพดล ดรุณพันธ์ เป็นบุตรของนายสมบูรณ์ และนางหนู ดรุณพันธ์ เขาเริ่มชกมวยครั้งแรกเมื่ออายุ 12 ขวบโดยใช้ชื่อ มาวิน ลูกแอนเจ็ด เข้าแข่งขัน จากนั้น เขาก็ได้รับวุฒิประกาศนียบัตรวิชาชีพจากเทคโนโลยีบริหารธุรกิจ อุบลราชธานี วันที่ 25 มีนาคม พ.ศ. 2554 เพชรมรกตเข้าแข่งขันชิงชัยรุ่น 105 ปอนด์กับวันชัย ส.กิตติศักดิ์ ซึ่งเป็นผู้ชนะเพื่อนร่วมค่ายของเพชรมรกตอย่างเดอะเล็ก ว.สังข์ประไพ มาแล้วครั้งหนึ่ง ต่อมา ในวันที่ 10 พฤษภาคม เพชรมรกตได้พบกับคู่ชกอย่างวัน​เฮง มีนะ​โยธิน ในรายการศึกเพชรยินดี ที่เวทีมวยลุมพินี โดยได้รับการจัดให้เป็นหนึ่งในมวยคู่เอกระดับสุดยอดของประเทศ และในวันที่ 9 พฤศจิกายน พ.ศ. 2554 เพชรมรกตได้พบกับคู่ชกพนมรุ้งเล็ก เกียรติหมู่ 9 ซึ่งเป็นคู่เอกของรายการศึกดาวรุ่งพระบาท ในรุ่น 115 ปอนด์ ซึ่งก่อนการแข่งขันเพชรมรกตได้รับการพิจารณาว่าเป็นรองด้านกระดูกมวย

วันที่ 10 กรกฎาคม พ.ศ. 2555 เพชรมรกตเข้าแข่งขันรายการศึกไพรอนันต์ ที่เวทีมวยลุมพินี โดยได้พบกับมานะศักดิ์ ปิ่นสินชัย ในฐานะคู่เอกของรายการที่ซึ่งทั้งคู่ยังไม่เคยพบกันมาก่อน รวมทั้ง ในวันที่ 17 สิงหาคม เพชรมรกตเข้าแข่งขันรายการศึกไพรอนันต์ ที่เวทีมวยลุมพินี โดยเป็นฝ่ายต่อน้ำหนักให้แก่เอกมงคล ไก่ย่างห้าดาวยิม ทั้งนี้ เพชรมรกตได้รับการกล่าวว่าเป็นนักมวยที่มีความสูงยาว และอยู่ในรูปแบบของมวยเข่า ซึ่งเพชรมรกตเป็นฝ่ายชนะคะแนนขาดในคู่เอกของรายการ และในวันที่ 11 กันยายน เพชรมรกตได้เข้าแข่งขันรายการศึกเพชรปิยะ ที่เวทีมวยลุมพินี โดยได้รับการพิจารณาว่ามีโอกาสชนะคู่ชกอย่างศักดิ์สุริยา ​ไก่ย่างห้าดาวยิม ซึ่งเป็นคู่ค้ำของรายการ และเพชรมรกตเป็นฝ่ายชนะคะแนนจากการแข่งขัน

## เกียรติประวัติ
* แชมป์ 105 ปอนด์ เวทีมวยลุมพินี

## อ้างอิง

หมวดหมู่:นักมวยไทยชาวไทย
หมวดหมู่:บุคคลจากอำเภอพิบูลมังสาหาร
หมวดหมู่:นักมวยจากจังหวัดอุบลราชธานี
อัมพวา (ผลไม้)

**อัมพวา** () เป็นไม้พุ่มในวงศ์ Leguminosae ภาคใต้เรียก **นัมนัม** เช่นเดียวกับภาษาอินโดนีเซียและภาษามัลดีฟส์ ชื่ออื่น ๆ คือ มะเปรียง, นางอาย (กรุงเทพมหานคร), บูรานัม (ภาคกลาง), และ หีหมา (ปัตตานี) 

## ประวัติ
อัมพวาเป็นผลไม้โบราณที่หายาก ซึ่งชื่ออัมพวามีที่มาคือมีคนนำพันธุ์ไม้ชนิดนี้มาจากภาคใต้แล้วมาปลูกไว้ในอำเภออัมพวา จังหวัดสมุทรสงคราม เมื่อชาวบ้านในละแวกนั้นได้เห็นต้นที่มีผลลักษณะแปลก ๆ  และในละแวกใกล้เคียงนั้นไม่มีพันธุ์ไม้ชนิดนี้ ทำให้ชาวอัมพวาต่างพากันเรียกต้นไม้ชนิดนี้ว่าต้นอัมพวา และยังมีความเชื่อว่าเป็นไม้ที่อยู่คู่กับอัมพวามาอย่างยาวนานกว่าร้อยปี ทำให้คนอัมพวานิยมปลูกไว้ประจำบ้านเพื่อทานผลและใช้ปลูกเป็นไม้ประดับบ้านสวยงาม 

## ลักษณะทางพฤกษศาสตร์
ใบเดี่ยว รูปไข่ ใบห้อยลง ดอกออกเป็นช่อ กลีบเลี้ยงสีขาวปนชมพู กลีบดอกสีขาว ผลอ่อนสีน้ำตาลแกมเขียว แก่แล้วเป็นสีเหลือง ผลมีรูปร่างแบนคล้ายมะม่วง มีร่องกลาง แต่ผลหยักเป็นลอนไม่เรียบ รสเปรี้ยวจัดคล้ายมะม่วงดิบ ภายในผลมีเมล็ดเดียว ผลสุกรับประทานเป็นผลไม้ เนื้อไม้จัดว่าเป็นไม้ที่ไม่มีราคา เหนียวมาก เลื่อยยาก มักไม่นำมาใช้ทำฟืน อาจใช้ในงานก่อสร้างได้

thumb|left|ผลอัมพวา

## อ้างอิง
* เศรษฐมันต์ กาญจนกุล. *อัมพวา* ใน ผลไม้ในเมืองไทย. กทม. เศรษฐศิลป์. 2555 หน้า 108 – 109

## แหล่งข้อมูลอื่น

* Singapore National Parks Board 

หมวดหมู่:ผลไม้
เซตย่อย

ในคณิตศาสตร์โดยเฉพาะสาขาทฤษฎีเซต เซต *A* เป็น **เซตย่อย** หรือ **สับเซต** () ของเซต *B* หรืออาจจะบอกว่าเซต *B* เป็น *ซูเปอร์เซต* ของเซต *A* ถ้า *A* เป็นส่วนหนึ่งของ *B* นั่นก็คือสมาชิกทั้งหมดของเซต *A* จะต้องเป็นสมาชิกของเซต *B* ด้วย ทั้งนี้ *A* กับ *B* อาจเท่ากันก็ได้

## นิยาม
ให้ *A* และ *B* เป็นเซต โดยที่สมาชิกทั้งหมดใน *A* เป็นสมาชิกใน *B* ด้วย จะได้ว่า
:* *A* เป็นเซตย่อยของ *B* เขียนเป็นสัญลักษณ์โดย A \subseteq B
: หรือในทางกลับกันจะได้ว่า
:* *B* เป็นซูเปอร์เซตของ *A* เขียนเป็นสัญลักษณ์โดย B \supseteq A

ถ้า *A* เป็นเซตย่อยของ *B* แต่ *A* ไม่เท่ากับ *B* (เช่นมีสมาชิกอย่างน้อยหนึ่งตัวที่อยู่ใน *B* แต่ไม่อยู่ใน *A*) จะได้ว่า
:* *A* ก็ยังเป็นเซตย่อยแท้ของ *B* ด้วย เขียนเป็นสัญลักษณ์โดย A\subsetneq B
: หรือในทางกลับกันจะได้ว่า
:* *B* เป็นซูเปอร์เซตแท้ของ *A* เขียนเป็นสัญลักษณ์โดย B\supsetneq A

หมวดหมู่:มโนทัศน์เบื้องต้นในทฤษฎีเซต
คู่ไม่อันดับ

ในคณิตศาสตร์ **คู่ไม่อันดับ** เป็นเซตในรูปของ {*a*, *b*} นั่นก็คือเซตที่มีสมาชิก 2 ตัวคือ *a* และ *b* โดยที่สมาชิกทั้งสองไม่มีลำดับมาก่อนหลัง ทำให้ {*a*, *b*} = {*b*, *a*} ต่างจากคู่อันดับ (*a*, *b*) ที่ *a* เรียกว่าสมาชิกตัวหน้า และ *b* เรียกว่าสมาชิกตัวหลัง ซึ่งทำให้ (*a*, *b*) ≠ (*b*, *a*)

สำหรับคู่อันดับนั้น *a* อาจจะเท่ากับ *b* ก็ได้ แต่สำหรับคู่ไม่อันดับ นักคณิตศาสตร์บางส่วนถือเอาว่า {*a*, *b*} จะเป็นคู่ไม่อันดับถ้า *a* ≠ *b* เพราะถ้า *a* = *b* จะส่งผลให้ {*a*, *a*} = {*a*} และกลายเป็นมีสมาชิกเพียงตัวเดียว หรือก็คือกลายเป็นเซตโทน แม้ว่าปัจจุบันจะมีบางนิยามกำหนดให้ {*a*, *a*} เป็นมัลติเซตแล้วก็ตาม เพื่อให้ไม่เกิดปัญหาที่คู่ไม่อันดับจะกลายเป็นเซตโทนขึ้น แต่นักคณิตศาสตร์บางส่วนก็ยังใช้เซตตามเดิม และนับเซตโทนเป็นคู่ไม่อันดับด้วย ในปัจจุบันนี้ ความหมายโดยทั่วไปของคู่ไม่อันดับครอบคลุมรวมไปถึงกรณีที่ *a* = *b* ด้วย

เนื่องจากคู่ไม่อันดับเป็นเซต จึงทำให้มีคุณสมบัติของเซตด้วย โดยคู่ไม่อันดับเป็นเซตจำกัดที่มีภาวะเชิงการนับเป็น 2 ยกเว้นกรณีที่สมาชิกเหมือนกัน 2 ตัว ที่จะมีภาวะเชิงการนับเป็น 1

กรณีทั่วไปที่ขยายจากคู่ไม่อันดับ คือ **''n'' สิ่งไม่อันดับ** ซึ่งเป็นเซตในรูป {*a*1,&nbsp;,*a*2,...&nbsp;*a<sub>n</sub>*}.

## อ้างอิง

* 

หมวดหมู่:มโนทัศน์เบื้องต้นในทฤษฎีเซต
หน่วยความจำชั่วคราว

**หน่วยความจำชั่วคราว** () คือหน่วยความจำของคอมพิวเตอร์ที่จำเป็นต้องมีไฟฟ้าเลี้ยงตลอดเวลาตราบเท่าที่ยังต้องการให้มันเก็บข้อมูลนั้นอยู่ หรืออีกนัยหนึ่งก็คือหากไม่ได้รับไฟฟ้าเลี้ยงแล้วข้อมูลที่เคยเก็บอยู่ในหน่วยความจำชั่วคราวก็จะหายไป ตัวอย่างของหน่วยความจำชั่วคราวก็คือ แรมชนิดต่างๆ ตรงกันข้ามกับหน่วยความจำถาวรที่ยังรักษาข้อมูลอยู่แม้ว่าจะไม่มีไฟฟ้าเลี้ยงแล้วก็ตาม

หมวดหมู่:หน่วยความจำคอมพิวเตอร์
หมวดหมู่:หน่วยเก็บข้อมูลคอมพิวเตอร์
หน่วยความจำถาวร

**หน่วยความจำถาวร** () คือหน่วยความจำของคอมพิวเตอร์ที่สามารถเก็บรักษาข้อมูลได้อยู่โดยไม่ต้องอาศัยไฟฟ้า ตัวอย่างหน่วยความจำถาวรเช่น รอม, แฟลช  ยังรวมถึงหน่วยเก็บข้อมูลด้วยแม่เหล็ก เช่น จานบันทึกแบบแข็ง (hard disks), แผ่นบันทึก (floppy disks) และแถบแม่เหล็ก (magnetic tape), หน่วยเก็บข้อมูลด้วยแสง เช่น แผ่นซีดี และหน่วยเก็บข้อมูลยุคเก่า เช่น บัตรเจาะรู

หมวดหมู่:หน่วยความจำคอมพิวเตอร์
หมวดหมู่:หน่วยเก็บข้อมูลคอมพิวเตอร์
หมวดหมู่:หน่วยความจำถาวร
กุ้งแห้ง

**กุ้งแห้ง** เป็นอาหารแห้งชนิดหนึ่ง โดยการทำให้แห้งเพื่อป้องกันการเน่าเสียของอาหารและสามารถเก็บไว้ได้นานยิ่งขึ้น ที่บ้านส่วนใหญ่มักมีติดไว้ประจำครัว กุ้งแห้งสามารถนำมาประกอบอาหาร หรือนำมารับประทานเล่นได้ การทำกุ้งแห้งตามวิธีธรรมชาตินั้น ทำให้ผู้บริโภคปลอดภัยจากสารพิษ

## ประวัติ
ยังไม่สามารถระบุแหล่งที่มาได้ เนื่องจากเป็นภูมิปัญญาชาวบ้าน ในการเก็บรักษาอาหาร ไว้รับประทานนาน ๆ ซึ่งสามารถพบได้มากในพื้นที่ลุ้มแม่น้ำสายต่างๆ และในพื้นที่ทำการประมง ภาคกลาง และ ภาคใต้ ของไทย และในส่วนของประเทศแถบเอเชีย

## วิธีทำ

* ล้างกุ้งด้วยน้ำสะอาด จากนั้นนำไปพักไว้ในกระจาดให้สะเด็ดน้ำ
* นำกระทะตั้งน้ำให้เดือดใส่เกลือในอัตราส่วนกุ้ง 1 กิโลกรัมต่อเกลือ 1 ขีด และสีผสมอาหารลงไปเพื่อให้กุ้งมีสีสวยน่ารับประทาน
* นำกุ้งต้มในน้ำเกลือจนกุ้งสุก ให้ช้อนขึ้นพักไว้จนสะเด็ดน้ำจึงเทใส่กระจาดเพื่อนำไปตากแดด โดยเกลี่ยกุ้งให้โดนแดดทั่ว ๆ ใช้เวลาตากแดดประมาณ 1/2 วัน
* เมื่อตากกุ้งจนแห้งดีแล้ว ก็นำไปบรรจุใส่ถุงหรือภาชนะเพื่อขายได้ทันที

## ประโยชน์
* รสชาติอร่อยเป็นที่นิยม
* สามารถเก็บไว้นานโดยไม่เน่าเสีย
* สามารถนำไปดัดแปลงทำเป็นอาหารได้หลายชนิด เช่น ส้มตำ น้ำพริก ยำ น้ำปลาหวาน แกงจืด

## อ้างอิง
กาญจนา ตราด. "กุ้งแห้งคุณภาพเยี่ยมไร้สารพิษ 100uot;. นิตยสารเส้นทางเศรษฐี. ปีที่ 5
ฉบับที่ 50 (เมษายน 2542) : หน้า 44 - 46.
## แหล่งข้อมูลอื่น

หมวดหมู่:เนื้อแห้ง
หมวดหมู่:ครัสเตเชียนที่รับประทานได้
ทูบีเลิฟด์

**...ทูบีเลิฟด์** () เป็นซิงเกิลแรกของวงดนตรีร็อกจากรัฐแคลิฟอร์เนีย พาพาโรช ซิงเกิลจากสตูดิโออัลบั้มที่ 5 *[[เดอะพารามัวร์เซสชันส์]]* และใช้เป็นเพลงเปิดรายการของศึกดับเบิลยูดับเบิลยูอี รอว์ ตั้งแต่ 9 ตุลาคม ค.ศ. 2006 ถึง 9 พฤศจิกายน ค.ศ. 2009

## รายการเพลง

**7" single**

## ชาร์ด

## อ้างอิง

หมวดหมู่:เพลงของพาพาโรช
หมวดหมู่:ซิงเกิลในปี พ.ศ. 2549
หมวดหมู่:ดับเบิลยูดับเบิลยูอี รอว์
หมวดหมู่:เพลงในปี พ.ศ. 2549
ควีนนี นีวอลล์

**ซีบิล เฟนตัน นีวอลล์** (; 17 ตุลาคม ค.ศ. 1854 – 24 มิถุนายน ค.ศ. 1929) หรือที่รู้จักกันในชื่อ **ควีนนี นีวอลล์** () เป็นนักยิงธนูชาวสหราชอาณาจักร ผู้ซึ่งได้รับรางวัลเหรียญทองจากโอลิมปิกฤดูร้อน 1908 ที่กรุงลอนดอน ซึ่งในขณะนั้นเธอมีอายุ 53 ปี นับเป็นนักกีฬาหญิงเหรียญทองที่มีอายุมากที่สุดของการแข่งขันกีฬาโอลิมปิก แล้วสหราชอาณาจักรก็ไม่ได้เหรียญทองจากนักกีฬายิงธนูหญิงอีกเลย จนถึงโอลิมปิกฤดูร้อน 2004 ทั้งนี้ เธอเข้าร่วมสโมสรยิงธนูเชลเทนแฮมใน ค.ศ. 1905 และครองแชมป์แห่งชาติสามสมัย ซึ่งได้แก่ ค.ศ. 1911, ค.ศ. 1912 และ ค.ศ. 1914

## ประวัติ
นีวอลล์เกิดที่คฤหาสน์ของพ่อเธอในโรชเดล ณ วันที่ 17 ตุลาคม ค.ศ. 1854 ใน ค.ศ. 1905 เธอร่วมกับมากาเร็ตน้องสาวของเธอได้เข้าร่วมสโมสรยิงธนูเชลเทนแฮมของท้องถิ่น โดยใน ค.ศ. 1907 เธอได้รับสี่รางวัลจากห้ารายการที่เธอเข้าแข่งขันในระดับภูมิภาค

เธอได้มีส่วนรวมในการแข่งขันโอลิมปิกฤดูร้อน 1908 ที่จัดขึ้น ณ ไวท์ซิตี กรุงลอนดอน ซึ่งได้รับการคาดหวังว่าจะเป็นผู้ชนะในรายการยิงธนูหญิง อลิซ เลกห์ เลือกที่จะไม่เข้าแข่งขันและเพื่อให้คู่แข่งหลักของควีนนี ซึ่งมีชื่อว่าลอตตี ดอด ได้เข้ารอบ โดยผู้แข่งขันหญิงในสนามยิงธนูเป็นชาวอังกฤษทั้งสิ้น

สภาพอากาศในการแข่งขันยิงธนูวันแรกที่ไวท์ซิตีสเตเดียมค่อนข้างแย่มาก จนถึงกับต้องหยุดการแข่งเมื่อถึงระดับหนึ่ง เมื่อจบการแข่งขันวันแรกควีนนีทำคะแนนตามหลังดอดที่สิบคะแนน ส่วนสภาพทางอากาศในวันที่สองดีขึ้นเป็นอย่างมาก และควีนนีสามารถทำคะแนนตามดอดได้ทัน ในที่สุดก็ชนะด้วยคะแนน 688 คะแนน โดยทำคะแนนนำดอด 46 คะแนนก่อนเสร็จสิ้นการแข่งขันซึ่งดอดได้รับเหรียญเงิน ชัยชนะครั้งนี้ส่งผลให้ควีนนีเป็นผู้หญิงที่มีอายุมากที่สุดที่ได้รับเหรียญทองโอลิมปิก เมื่อเธอมีอายุ 53 ปี กับอีก 275 วัน ที่ซึ่งสถิติยังคงอยู่เรื่อยมาจนถึง ค.ศ. 2012 

ส่วนการแข่งขันชิงชนะเลิศแห่งชาติที่มีขึ้นในเวลาต่อมา นีวอลล์ได้เป็นฝ่ายพ่ายต่ออลิซ เลกห์ แต่แล้วเธอก็ชนะในรายการดังกล่าวใน ค.ศ. 1911 และยังคงทำไว้ได้ใน ค.ศ. 1912  และเป็นฝ่ายชนะรายการดังกล่าวอีกครั้งใน ค.ศ. 1914 เธอยังคงเล่นกีฬาเรื่อยมาจนถึงช่วงสงครามโลกครั้งที่หนึ่ง คะแนนสุดท้ายของเธอได้รับการบันทึกโดยสโมสรยิงธนูเชลเทนแฮมใน ค.ศ. 1928 จากนั้น เธอได้เสียชีวิตที่บ้านของเธอในเชลเทนแฮม ณ วันที่ 24 มิถุนายน ค.ศ. 1929

หลังจากการแข่งขันโอลิมปิก 1908 ก็ไม่มีนักยิงธนูชาวอังกฤษได้รับเหรียญโอลิมปิกอีกเลยจนกระทั่ง อลิสัน วิลเลียมสัน ที่ซึ่งได้รับรางวัลเหรียญทองแดงในประเภทหญิงเดี่ยวของการแข่งขันโอลิมปิกฤดูร้อน 2004

## ชีวิตส่วนตัว
ควีนนีเป็นลูกสาวของเฮนรี นีวอลล์ และมาเรีย เฟนตัน และเป็นลูกสาวคนโตในหมู่พี่น้องสิบคน พ่อของเธอเป็นพ่อค้าและเป็นเจ้าของบ้านในชนบทแฮร์ฮิลล์ และคฤหาสน์ในโอเวอร์อัลเดอเรย์ เชชเชอร์ ส่วนผู้เป็นตาของเธอมีชื่อว่าจอห์น เฟนตัน เป็นสมาชิกสภาผู้แทนราษฎรสำหรับโรชเดลในการเลือกตั้งทั่วไปในสหราชอาณาจักร พ.ศ. 2375 และ พ.ศ. 2380 ควีนนีไม่เคยแต่งงาน และอาศัยอยู่ร่วมกับมากาเร็ตผู้เป็นน้องสาวของเธอในเชลเทนแฮมตลอดช่วงชีวิตของเธอ

## อ้างอิง

## แหล่งข้อมูลอื่น
* Queenie Newall on databaseOlympics.com
* Cheltenham Archers website

หมวดหมู่:นักยิงธนูหญิงชาวสหราชอาณาจักร
หมวดหมู่:นักกีฬาโอลิมปิกทีมชาติสหราชอาณาจักร
หมวดหมู่:นักกีฬาสหราชอาณาจักรที่ได้เหรียญทองโอลิมปิก
หมวดหมู่:ผู้เข้าแข่งขันโอลิมปิกฤดูร้อน 1908
ก๊าซธรรมชาติจากหินดินดาน

thumbnail|right|ภาพแสดงแหล่งก๊าซแบบต่างๆ
**ก๊าซธรรมชาติจากหินดินดาน** (Shale Gas) เป็นทรัพยากรธรรมชาติประเภทก๊าซธรรมชาติที่พบในแหล่งที่เป็นหินดินดาน โดยทำการผลิตด้วยเทคโนโลยีที่เรียกว่า Hydraulic Fracturing หรือการขุดเจาะโดยใช้น้ำแรงดันสูง ผสมสารเคมีและทรายเพื่อให้หินแตกร้าว โดยก๊าซประเภทนี้พบมากใน สหรัฐและแคนาดา 

ก๊าซธรรมชาติจากหินดินดาน น่าจะมีอยู่ใน 32 ประเทศทั่วโลก คิดเป็นปริมาณมากถึง 6.6 พันล้านล้านลูกบาศก์ฟุต หรือคิดเป็นปริมาณการบริโภคทั้งโลกกว่า 50 ปี และเป็นของสหรัฐ 862 ล้านล้านลูกบาศก์ฟุต หรือ 13% ของทั้งหมด 

## อ้างอิง

หมวดหมู่:ทรัพยากรธรรมชาติ
หมวดหมู่:ก๊าซธรรมชาติ
เกียกกาย

**เกียกกาย** เป็นคำไทยโบราณ หมายถึง กองเสบียงหรือกองพลาธิการ อันเป็นส่วนหนึ่งของกองทัพ มีหน้าที่ในการจัดหาและส่งเสบียง ทั้งอาหาร อาหารสัตว์ สำหรับกองทัพ ส่วนที่เก็บเสบียงของทหาร เช่น อาวุธยุทธภัณฑ์ (ammunition) ไม่รวมอยู่ในหน้าที่ของเกียกกาย ในเกือบทุก ๆ หน่วยของทหาร หน้าที่การขนส่งและจัดหาเสบียงถูกดำเนินการโดยกองทหารเดียวกันคือสำนักงานชื่อว่า กรมเกียกกายทหารบก (ปัจจุบันเป็นกรมพลาธิการทหารบก)

## ประวัติเกียกกาย

**ในสมัยโบราณ** มีการจัดการปกครองและบริหารบ้านเมืองแบ่งออกเป็น 4 สาขา ซึ่งเรียกกันว่า **"[[จตุสดมภ์]]"** ประกอบด้วย เวียง วัง คลัง และนา สำหรับงานที่เกี่ยวกับการป้องกันประเทศ จะเป็นหน้าที่ของเวียง ซึ่งได้รวมเอากิจการด้านการส่งกำลังบำรุงเข้าไว้ด้วย ใช้ชื่อว่า "แผนกยุ้งฉาง" และต่อมาได้มีการเปลี่ยนชื่อเป็น **"เกียกกาย"**

**ในสมัย[[พระบาทสมเด็จพระจุลจอมเกล้าเจ้าอยู่หัว]]**
* พ.ศ. 2448 ได้มีการจัดตั้ง **"กรมเกียกกายทหารบก"** ขึ้นตรงต่อ กรมยุทธนาธิการโดยรวมเอากิจการสัสดี ไว้ในกรมเกียกกายทหารบกด้วย

**ในสมัย[[พระบาทสมเด็จพระปกเกล้าเจ้าอยู่หัว]]**
* พ.ศ. 2469 กระทรวงกลาโหม ได้ออกคำสั่งยุบเลิก กรมยกกระบัตรทหารบก กรมเกียกกายทหารบก และกรมสรรพยุทธ พร้อมทั้งจัดตั้ง **"กรมพลาธิการทหารบก"** เมื่อวันที่ 1 เมษายน พ.ศ. 2470 มีหน้าที่ จัดซื้อ สร้างซ่อมอาวุธ เก็บรักษา และจ่ายสิ่งของ โดยมีหน้าที่ขึ้นตรง 4 หน่วย คือ กรมช่างแสงทหารบก กรมช่างยุทธภัณฑ์ทหารบก กรมยกกระบัตรทหารบก และกรมโยธาธิการทหารบก

**ในสมัย[[พระบาทสมเด็จพระมหาภูมิพลอดุลยเดชมหาราช บรมนาถบพิตร]]**
* พ.ศ. 2495 ได้มีการปรับปรุงการจัดหน่วย กรมพลาธิการทหารบกขึ้นใหม่ โดยเอาแบบอย่างจากการจัดของกองทัพสหรัฐอเมริกา หลังจากนั้นก็ยังมีการปรับปรุงการจัดของ กรมพลาธิการทหารบกอีกหลายครั้ง จนถึงปัจจุบัน กรมพลาธิการทหารบก ได้มีการจัดโดยใช้อัตราเฉพาะกิจ หมายเลข 3500 มีหน่วยขึ้นตรง 20 หน่วย

**ภารกิจ** กรมพลาธิการทหารบก มีหน้าที่ วางแผน อำนวยการ ประสานงาน แนะนำ กำกับการ ดำเนินการ วิจัยและพัฒนาเกี่ยวกับการผลิต การจัดหา การส่งกำลัง การซ่อมบำรุง และการบริการ กำหนดหลักนิยมและทำตำรา ตลอดจนการฝึกและศึกษา ทั้งนี้ เกี่ยวกับกิจการและสิ่งอุปกรณ์ของเหล่าทหารพลาธิการ มี**เจ้ากรมพลาธิการทหารบก** เป็นผู้บังคับบัญชารับผิดชอบ

ในปัจจุบันเกียกกายยังคงมีใช้ในราชการทหารเรียกว่า **นายทหารเกียกกาย** เป็นแผนกหนึ่งในกรมพลาธิการทหารบก มีหน้าที่จัดการเกี่ยวกับการประกอบเลี้ยงกำลังพลรวมทั้งบุคคลที่เกี่ยวข้อง

## สถานที่เนื่องด้วยชื่อ

เกียกกาย มีชื่อปรากฏคือ **[[แยกเกียกกาย]]** ตัดกับถนนทหาร ถนนประชาราษฎร์สาย 1 และถนนสามเสน แขวงถนนนครไชยศรี เขตดุสิต กรุงเทพมหานคร บริเวณโดยรอบมีสถานที่สำคัญ เช่น สัปปายะสภาสถาน (เดิมคือที่ตั้งของโรงเรียนโยธินบูรณะ) กรมการอุตสาหกรรมทหาร กองพันทหารม้าที่ 4 รักษาพระองค์ กองพลทหารปืนใหญ่ต่อสู้อากาศยาน เป็นต้น **สวนสาธารณะเฉลิมพระเกียรติ เกียกกาย** และ**ท่าน้ำเกียกกาย** บริเวณวัดแก้วฟ้าจุฬามณี

สำนักการโยธา กรุงเทพมหานคร เปิดเผยว่า กทม. อยู่ระหว่างศึกษาความเหมาะสม โครงการก่อสร้างสะพานข้ามแม่น้ำเจ้าพระยา 4 แห่ง รวมทั้งบริเวณเกียกกาย มูลค่าลงทุนรวมประมาณ 1.5 หมื่นล้านบาท

## อ้างอิง

หมวดหมู่:กองทัพบกไทย
เครก ฟอลลอน

**เครก ฟอลลอน** () เกิดวันที่ 18 ธันวาคม ค.ศ. 1982 ที่อิปสวิช เป็นอดีตนักยูโดชาวอังกฤษ

## ผลงาน
ในเดือนกันยายน ค.ศ. 2005 ฟอลลอนเป็นผู้ชนะรุ่นน้ำหนักไม่เกิน 60 กิโลกรัมในรายการยูโดชิงแชมป์โลกที่กรุงไคโร ที่ซึ่งเขาเป็นผู้ชนะลุดวิก ไพเชอร์ ในรอบไฟนอล และส่งผลให้เขาเป็นนักกีฬาชายชาวอังกฤษรายที่สามที่ครองแชมป์โลกยูโด ต่อจาก นีล อดัมส์ ใน ค.ศ. 1981 และแกรม แรนดอล ใน ค.ศ. 1999 

ใน ค.ศ. 2006 เขาได้เป็นแชมป์ยุโรปที่ตัมเปเร ประเทศฟินแลนด์ ในรุ่นน้ำหนักไม่เกิน 60 กิโลกรัม โดยเป็นฝ่ายชนะอาร์เมน นาซาร์ยาน ในรอบไฟนอล ส่งผลให้เขาเป็นนักยูโดชายชาวอังกฤษคนที่สองถัดจากนีล อดัมส์ ที่สามารถครองแชมป์โลกและยุโรปสองรายการพร้อมกัน

วันเสาร์ที่ 22 กันยายน ค.ศ. 2007 ฟอลลอนเป็นผู้ชนะรายการเวิลด์คัพชาย 2007 ในรุ่นน้ำหนักไม่เกิน 60 กิโลกรัมที่เอ็นไอเออารีนาในเบอร์มิงแฮม และเขาเป็นชาวอังกฤษเพียงคนเดียวที่ได้รับเหรียญรางวัลในรายการจัดอันดับโอลิมปิก เครกเข้าแข่งขันยูโดในโอลิมปิกฤดูร้อน 2008 ที่กรุงเอเธนส์ แต่เป็นฝ่ายแพ้ในรอบที่สอง หลังจากนั้น เขาได้ประกาศที่จะอำลาวงการใน ค.ศ. 2012 

ทั้งนี้ ผู้ฝึกสอนหลักคนแรกของเขาคือ บิล เคลลี

## อ้างอิง

## แหล่งข้อมูลอื่น
* 00.html Fallon gets biggest kicks from chasing glory, Michael Phillips, Tuesday 20 July 2004, The Guardian
* Fallon is crowned world champion, Sunday 11 September 2005, BBC

หมวดหมู่:นักยูโดชาวอังกฤษ
หมวดหมู่:นักกีฬาโอลิมปิกทีมชาติสหราชอาณาจักร
หมวดหมู่:นักยูโดในโอลิมปิกฤดูร้อน 2008
หมวดหมู่:แชมป์โลกยูโด
หมวดหมู่:นักยูโดในโอลิมปิกฤดูร้อน 2004
หมวดหมู่:บุคคลจากอิปสวิช
อำพันขี้ปลา

thumb|250px|อำพันขี้ปลา

**อำพันขี้ปลา** **อำพันทอง** **อำพันทะเล** หรือ **ขี้วาฬ** เป็นสารประกอบอินทรีย์ชนิดหนึ่ง มีลักษณะคล้ายกับอำพัน เป็นสิ่งที่ได้มาจากทะเลและมหาสมุทร โดยเป็นผลิตผลจากสัตว์ทะเลขนาดใหญ่คือ วาฬชนิดวาฬหัวทุย มีลักษณะเด่นคือ มีกลิ่นหอม

ในยุคโบราณชาวตะวันตกเชื่อว่า อำพันขี้ปลาเกิดจากวาฬกลืนน้ำสีดำจากแม่น้ำสีดำแถบตะวันออกกลางที่มีกลิ่นหอม ชาวเปอร์เซียเรียกว่า *อัมบาร์* () เมื่อแพร่หลายไปยังยุโรป ชาวฝรั่งเศสจึงเรียกว่า *อ็องบร์กรี* () ซึ่งแปลว่า "อำพันสีเทา" เพื่อแยกแยะจากอำพันอย่างอื่นทั่วไป 

อำพันขี้ปลาเป็นผลิตผลที่มาจากการสำรอกหรือการขับถ่ายของวาฬหัวทุย มีลักษณะเป็นของแข็งซึ่งเป็นก้อนไขมันมีหลายเฉดสีตั้งแต่สีเทาหรือสีดำ ไปจนถึงสีโทนอ่อนอย่างสีส้มหรือสีขาวคล้ายหินอ่อน ที่พบเฉพาะในลำไส้ของวาฬหัวทุย มีส่วนประกอบของคอเลสเตอรอลและไขมันร้อยละ 80, สารเบนโซอิก และแอลกอฮอล์เชิงซ้อนทำให้มีกลิ่นหอม โดยวาฬหัวทุยจะกินสัตว์น้ำไม่มีกระดูกสันหลังจำพวกหมึกเป็นอาหารหลัก แต่จะกินเข้าไปโดยไม่มีการเคี้ยวอย่างละเอียดอย่างสัตว์บก แต่จะใช้วิธีการกลืนเข้าไปทั้งตัวแล้วไปย่อยสลายในกระเพาะ แต่คอเลสเตอรอลของหมึกไม่อาจจะย่อยได้ง่าย ประกอบกับหมึกมีปากที่แข็งระคายเนื้อเยื่อของวาฬ คอเลสเตอรอลดังกล่าวจึงไปสะสมเป็นก้อนอยู่ในลำไส้ของวาฬ ซึ่งขณะอยู่ในลำไส้ของวาฬ จะไม่มีกลิ่นหอม แต่จะมีกลิ่นเหม็นเหมือนสิ่งขับถ่ายทั่วไป และมีลักษณะเป็นก้อนสีดำมีความนิ่ม แต่เมื่อวาฬได้ขับถ่ายออกมาแล้วได้เกิดปฏิกิริยากับสายลมและแสงแดดนานนับปี โดยล่องลอยอยู่ในทะเลด้วยค่าความถ่วงจำเพาะที่มีน้อยกว่าน้ำทะเลจึงมีคุณสมบัติทางเคมีเปลี่ยนไป ทำให้มีลักษณะเป็นก้อนแข็งสีขาว น้ำตาล เทา หรือดำ ตามระยะเวลาในการทำปฏิกิริยา ละลายที่อุณหภูมิมากกว่า 62 องศาเซลเซียส แต่ด้วยอุณหภูมิ 100 องศาเซลเซียสจะระเหยเป็นไอ

อำพันขี้ปลานับเป็นของมีค่า ราคาแพง และหาได้ยากยิ่งตั้งแต่อดีตจนถึงปัจจุบัน มีประโยชน์ในการทำเป็นหัวน้ำหอมและเครื่องสำอาง หรือนำไปแต่งกลิ่นในอาหารหรือไวน์ สำหรับตำราสมุนไพรไทยใช้ทำยาได้ ทำให้มีราคาซื้อขายกิโลกรัมละหลายหมื่นบาท 

การหาอำพันขี้ปลากระทำได้ 2 วิธี คือ รอให้ลอยมาติดตามชายฝั่ง หรือล่องเรือออกไปหากลางทะเลและออกล่าวาฬ แล้วผ่าท้องหาจากลำไส้ซึ่งถือเป็นส่วนหนึ่งของการล่าวาฬ ปัจจุบันมีการคุ้มครองตามกฎหมายสากล

## ภาพคุณสมบัติทางเคมี

ไฟล์:Ambrein.svg|แอมเบรียน
ไฟล์:Ambrox.svg|แอมบร็อก
ไฟล์:Ambrinol.svg|แอมบรินอล


## อ้างอิง

หมวดหมู่:การแพทย์แผนโบราณ
หมวดหมู่:ผลิตผลจากสัตว์
หมวดหมู่:เครื่องหอม
หมวดหมู่:วาฬหัวทุย
ปิตาจารย์แห่งคริสตจักร

thumb|300px|ปิตาจารย์แห่งคริสตจักร
**ปิตาจารย์แห่งคริสตจักร** () **ปิตาจารย์แห่งคริสตจักรยุคแรก** (Early Church Fathers) หรือ **ปิตาจารย์ศาสนาคริสต์** (Christian Fathers) คือนักเทววิทยาที่มีบทบาทสำคัญในศาสนาคริสต์ยุคแรก ปิตาจารย์เหล่านี้มักเป็นอาจารย์หรือมุขนายกที่มีบทบาทสำคัญในยุคนั้น งานเขียนของปิตาจารย์ถือเป็นบรรทัดฐานความเชื่อของคริสต์ศาสนิกชนในศตวรรษต่อ ๆ มา ปิตาจารย์บางคนอาจไม่ใช่นักบุญ ไม่ได้รับศีลอนุกรม แต่ส่วนมากก็ได้รับความเคารพจากคริสตจักรต่าง ๆ ทั้งโรมันคาทอลิก อีสเทิร์นออร์ทอดอกซ์ ออเรียนทัลออร์ทอดอกซ์ แองกลิคันคอมมิวเนียน และลูเทอแรน

ออริเจนและเทอร์ทิวเลียนเป็นสองปิตาจารย์ที่มีชื่อเสียงมาก แต่ก็ไม่ได้รับการประกาศเป็นนักบุญในคริสตจักรคาทอลิก ออริเจนแม้จะมีอิทธิพลมากในศาสนาคริสต์ตะวันออก แต่เนื่องจากเขาเชื่อเรื่องการเวียนว่ายตายเกิดจึงถูกประณามว่าเป็นพวกนอกรีต ส่วนเทอร์ทิวเลียนตอนแรกเป็นที่ยอมรับในคริสตจักรเพราะสนับสนุนแนวคิดตรีเอกภาพนิยม แต่ต่อมาได้รับแนวคิดของลัทธิมอนทานิสต์จึงถูกประณามว่าเป็นพวกนอกรีตเช่นกัน

## รายนามปิตาจารย์
:**[[ปิตาจารย์สมัยอัครทูต]]**ที่สำคัญ มี 3 คน ได้แก่
* สมเด็จพระสันตะปาปาเคลเมนต์ที่ 1
* อิกเนเชียสแห่งแอนติออก
* พอลิคาร์ปแห่งสเมอร์นา

:**ปิตาจารย์กรีก**ที่สำคัญ เช่น
* อีเรเนอุส
* เคลเมนต์แห่งอะเล็กซานเดรีย
* ออริเจน
* อะทาเนเชียสแห่งอะเล็กซานเดรีย
* สามปิตาจารย์แห่งแคปพาโดเชีย (คือ แบซิลแห่งซีซาเรีย, เกรกอรีแห่งนิสซา, และเกรกอรีแห่งนาเซียนซัส)
* จอห์น คริสซอสตอม
* ซิริลแห่งอะเล็กซานเดรีย
* มักซีมุสธรรมสักขี
* จอห์นแห่งดามัสกัส

:**ปิตาจารย์ละติน**ที่สำคัญ เช่น
* เทอร์ทิวเลียน
* ซีเปรียนแห่งคาร์เธจ
* อีแลร์แห่งปัวตีเย
* แอมโบรสแห่งมิลาน
* เจอโรม
* ออกัสตินแห่งฮิปโป
* สมเด็จพระสันตะปาปาเกรกอรีที่ 1
* อีซีโดโรแห่งเซบิยา

## อ้างอิง


หมวดหมู่:คำศัพท์ศาสนาคริสต์
สุภาพบุรุษบอยแบนด์

***สุภาพบุรุษบอยแบนด์*** () เป็นรายการโทรทัศน์ไทยประเภทปกิณกะดนตรี (Music Variety) ของบอยแบนด์ที่มีสมาชิกจำนวน 8 คน โดยเป็นรายการโทรทัศน์รายการแรกที่บริษัท แฮฟเอกู๊ดดรีม จำกัด ของกิติกร เพ็ญโรจน์ ผลิตขึ้น ดำเนินรายการโดย กรรชัย กำเนิดพลอย ออกอากาศทุกวันเสาร์ เวลา 14:15 – 15:00 น. ทางสถานีวิทยุโทรทัศน์ไทยทีวีสีช่อง 3 เริ่มถ่ายทำครั้งแรกเมื่อวันที่ 1 เมษายน พ.ศ. 2552 ออกอากาศครั้งแรกเมื่อวันที่ 18 เมษายน และยุติการออกอากาศเมื่อวันที่ 8 สิงหาคม

## รูปแบบรายการ
*สุภาพบุรุษบอยแบนด์* เป็นการนำสมาชิกจำนวน 8 คน ที่ผ่านการคัดเลือกจากผู้สมัครทั้งหมด มาฝึกฝนทักษะต่าง ๆ และปฏิบัติภารกิจทุกสัปดาห์ ก่อนเปิดตัวเป็นศิลปินกลุ่มชายกลุ่มใหม่ สัปดาห์ละ 2 ภารกิจ ดังนี้     
***ภารกิจสุภาพบุรุษ** เป็นการทำกิจกรรมของสมาชิกทั้ง 8 คน ในรูปแบบต่าง ๆ ตามโจทย์ที่ได้รับมอบหมาย ซึ่งแตกต่างกันในแต่ละสัปดาห์
***ภารกิจดนตรี** ประกอบด้วยการร้องเพลง การเล่นดนตรี การเต้น และการแสดง นำเสนอในรูปแบบคอนเสิร์ต ภายใต้ธีมที่สอดคล้องกับภารกิจสุภาพบุรุษข้างต้นในแต่ละสัปดาห์
นอกจากนี้ ยังมีการเปิดโหวตสมาชิกวงเพื่อสะสมคะแนนสำหรับรางวัลสมาชิกยอดนิยม (Popular Vote) ซึ่งจะประกาศผลในสัปดาห์สุดท้าย

ในสัปดาห์สุดท้าย เป็นคอนเสิร์ตการกุศลความยาว 2 ชั่วโมง ที่มูนสตาร์สตูดิโอ รายได้จากการจำหน่ายบัตรนำไปสมทบทุนให้กับมูลนิธิอาสาเพื่อนพึ่ง (ภาฯ) ยามยาก สภากาชาดไทย โดยมี จิรดา โยฮารา เป็นผู้ดำเนินรายการแทนกรรชัย และมีการแสดงเพลงเดี่ยวของทั้ง 8 คน รวมถึงมีแขกรับเชิญคือ เซเวนเดส์ และ ทาทา ยัง โดยผู้ที่ได้รับรางวัลสมาชิกยอดนิยมคือ GI5 - แมธธิว จิตติวรานนท์

## จีไอ

### สมาชิก

### ผลงานเพลง
* ถ้าเธอไม่รู้จะโทรหาใคร

## อ้างอิง

หมวดหมู่:รายการโทรทัศน์ช่อง 3
หมวดหมู่:รายการโทรทัศน์โดยแฮฟเอกู๊ดดรีม เอช กรุ๊ป
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2552
หมวดหมู่:รายการปกิณกะทางโทรทัศน์ไทยในคริสต์ทศวรรษ 2000
หมวดหมู่:รายการเพลงทางโทรทัศน์ไทยในคริสต์ทศวรรษ 2000
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2552
หมวดหมู่:กลุ่มดนตรีสัญชาติไทย
หมวดหมู่:บอยแบนด์
หมวดหมู่:กลุ่มดนตรีไทยในยุค 2000
ฮอลลีวูดฮอร์ (เพลง)

**ฮอลลีวูดฮอร์** () เป็นซิงเกิลแรกของวงดนตรีร็อกจากรัฐแคลิฟอร์เนีย พาพาโรช จากอัลบั้มที่ 6 *[[เมตามอร์โฟซิส (อัลบั้มพาพาโรช)|เมตามอร์โฟซิส]]* เดิมออกเผยแพร่แค่มิวสิกวิดีโอในวันที่ 26 ตุลาตม ค.ศ. 2008 ให้ดาวน์โหลดฟรีจากเว็บไซต์ทางการของวง และในวันที่ 28 ตุลาคม ออกในรูปแบบอีพีจำหน่ายเฉพาะในประเทศแคนาดา และซิงเกิลดิจิทัลบนไอทูนส์ แต่เพลงไม่เคยออกอากาศทางวิทยุและถูกเปิดจำกัดจำนวนครั้ง

## รายการเพลง

**EP**

## อันดับ

## อ้างอิง

หมวดหมู่:เพลงของพาพาโรช
หมวดหมู่:ซิงเกิลในปี พ.ศ. 2551
หมวดหมู่:เพลงในปี พ.ศ. 2551
ลาสต์รีซอร์ต (เพลง)

**ลาสต์รีซอร์ต** () เป็นซิงเกิลเปิดตัวของวงดนตรีร็อกจากรัฐแคลิฟอร์เนีย พาพาโรช ซิงเกิลจากอัลบั้มที่ 2 *[[อินเฟสต์ (อัลบั้ม)|อินเฟสต์]]* เป็นเพลงที่เป็นที่นิยมมากและประสบความสำเร็จ

## รายการเพลง

## ชาร์ตและการรับรอง

### ชาร์ตประจำสัปดาห์

### ชาร์ตสิ้นปี

### การรับรอง

## ประวัติการจำหน่าย

## อ้างอิง

## แหล่งข้อมูลอื่น
*

หมวดหมู่:เพลงของพาพาโรช
หมวดหมู่:ซิงเกิลในปี พ.ศ. 2543
หมวดหมู่:เพลงในปี พ.ศ. 2543
หมวดหมู่:เพลงเกี่ยวกับฆ่าตัวตาย
แอนโธนี คลาร์ก

**แอนโธนี ลอว์เรนซ์ คลาร์ก**, โอเอเอ็ม () เกิดวันที่ 19 มิถุนายน ค.ศ. 1961 ที่แอดิเลด เป็นนักยูโดชาวออสเตรเลีย

เขาตาบอดตั้งแต่อายุ 17 ปี และได้เป็นผู้ชนะเหรียญทองยูโดพาราลิมปิกใน ค.ศ. 1996 และได้รับเครื่องราชอิสริยาภรณ์ออสเตรเลีย เป็นแชมป์โลกยูโดตาบอดใน ค.ศ. 1990 และ 1998 รวมทั้งเป็นผู้ถือคบเพลิงอย่างเป็นทางการในโอลิมปิกฤดูร้อน 2000  ใน ค.ศ. 2000 เขาได้รับเหรียญกีฬาออสเตรเลีย

เขาได้เป็นตัวแทนออสเตรเลียเข้าร่วมแข่งขันพาราลิมปิกฤดูร้อนห้าสมัย นับตั้งแต่ ค.ศ. 1992 ถึง 2008 และเขียนหนังสืออัตชีวประวัติสร้างแรงบันดาลใจชื่อ *อะชีฟวิงดิอิมพอสสิเบิล*

เขาเป็นผู้ได้รับทุนจากสถาบันกีฬาออสเตรเลียตั้งแต่ ค.ศ. 1996 ถึง 2000 ในสาขายูโด

## ความสำเร็จ
thumb|left|แอนโธนี คลาร์ก ซึ่งเป็นนักยูโดชาวออสเตรเลียเข้าแข่งขันชิงเหรียญทองในพาราลิมปิกฤดูร้อน 1996

* แชมป์ยูโดตาบอดโลก 1990 - รุ่น 78 กก.
* แชมป์ยูโดตาบอดโลก 1998 - รุ่น 90 กก.
* ค.ศ. 1999 ได้รับรางวัล "นักยูโดเซาท์ออสเตรเลียผู้มีความโดดเด่นแห่งทศวรรษ" จากสหพันธ์ยูโดแห่งออสเตรเลีย
* แชมป์พาราลิมปิกและแชมป์โลกผู้มีความบกพร่องทางสายตา

## อ้างอิง

## แหล่งข้อมูลอื่น

* 
* 
* Anthony Clarke, ASM, OAM - Paralympian  - speaker profile at e-bility.com
* ISBA List of Medals - Anthony Clarke 

หมวดหมู่:ผู้เข้าแข่งขันพาราลิมปิกฤดูร้อน 1992
หมวดหมู่:ผู้เข้าแข่งขันพาราลิมปิกฤดูร้อน 1996
หมวดหมู่:ผู้เข้าแข่งขันพาราลิมปิกฤดูร้อน 2000
หมวดหมู่:ผู้เข้าแข่งขันพาราลิมปิกฤดูร้อน 2004
หมวดหมู่:ผู้เข้าแข่งขันพาราลิมปิกฤดูร้อน 2008
หมวดหมู่:นักกีฬาเหรียญทองพาราลิมปิก
หมวดหมู่:นักยูโดชาวออสเตรเลีย
หมวดหมู่:คนตาบอด
เนชันนัลเรสต์ลิงเฟดเดอร์เรชั่น

**เนชันนัลเรสต์ลิงเฟดเดอร์เรชั่น** เป็นสมาคมมวยปล้ำ อยู่ในบัฟฟาโล, รัฐนิวยอร์ก และเจ้าของสมาคมคือ ปีโดร มาร์ติเนซ โดยเปิดในช่วงปี ค.ศ. 1970-1974 ต่อมาสมาคมมวยปล้ำก็ฟื้นขึ้นมานในปี ค.ศ. 1986 โดย โรเบิร์ต แรสกิน ต่อมาสมาคมนี้ได้ปิดตัวลงในปี ค.ศ. 1994

## แชมเปี้ยนชิพ
**1970-1974:**
*เอ็นดับเบิลยูเอฟ เฮฟวี่เวท แชมเปียนชิพ
*เอ็นดับเบิลยูเอฟ นอร์ธอเมริกัน เฮฟวี่เวท แชมเปียนชิพ
*เอ็นดับเบิลยูเอฟ เวิลด์แทกทีม แชมเปียนชิพ
*เอ็นดับเบิลยูเอฟ แคนาเดียนแทกทีม  แชมเปียนชิพ
*เอ็นดับเบิลยูเอฟ แบรสส์นัคเคิลส์ แชมเปียนชิพ

**1986-1994:**
*เอ็นดับเบิลยูเอฟ เฮฟวี่เวท แชมเปียนชิพ
*เอ็นดับเบิลยูเอฟ อินเตอร์เนชั่นแนล แชมเปียนชิพ
*เอ็นดับเบิลยูเอฟ วูเมน แชมเปียนชิพ

## ศิษย์เก่า
### 1970-1974

*Abdullah the Butcher
*"Baron" Mikel Scicluna
*Bobo Brazil
*Chief White Owl
*"Crazy" Luke Graham
*Dominic DeNucci
*Dick Murdoch
*Dusty Rhodes
*Eric the Animal
*Ernie Ladd
*Haystacks Calhoun
*Jack Reynolds (announcer)
*Jacques Rougeau
*Jimmy "Superfly" Snuka
*J.B. Psycho
*Johnny Fargo
*Johnny Powers
*Johnny Valentine
*Karl Von Krupp
*Karl Von Schotz
*Kurt Von Hess
*Luis Martinez
*Li'l Abner Osborne
*Masked Executioner
*Ox Baker
*The Spoiler
*Rick O'Toole
*Ronnie Martinéz (announcer)
*Ronnie Saunders/Phantom X
*Stan Stasiak
*Tiger Jeet Singh
*Tony Parisi
*Wahoo McDaniel
*Waldo Von Erich


### 1986-1994
#### นักมวยปล้ำชาย

*Abdullah the Butcher
*Ace Darling
*Baron Donatelli
*Bill Fishinger
*The Bounty Hunter
*Bruiser Brody
*Carlos Rivera
*The Cheetah Kid
*Col. DeBeers
*Cousin Luke
*Damien Kane
*Dan the Man
*David Sammartino
*David Scultz
*DC Drake
*Dominic DeNucci
*Dusty Wolfe
*Eddie Miranda
*EJ McCabe
*Gino Caruso
*The Honky Tonk Man
*Hot Shot Savage
*Ivan Koloff
*Jack Armstrong
*Jeff Gripely
*Jerry Oates
*Jimmy Londos
*Jimmy Snuka
*Joey Royal
*Joey Savage
*Johnny Rotten
*Jules Strongbow
*Karl Ferroget
*Kevin Storm
*King Kaluha
*Kodiak Bear
*Krusher Krugenoff
*Larry Winters
*Latin Lover
*The Libyan Sheik
*Lumberjack Pierre
*Metal Maniac
*Mike Maraldo
*Mr. Anthony
*Nikolai Volkoff
*Paul Fabian
*Randy Lewis
*Ricky Bouer
*Ricky Lawless
*Rocky Johnson
*The Russian Assassin
*Sean Wilson
*Sgt. Slaughter
*Sheik Beast Ferquin
*Sheik El-Shaad
*Silo Sam
*Skull von Krush
*Stan Hansen
*Steve Simpson
*TC Reynolds
*Tom Brandi
*Tommy Cairo
*the Tonga Kid
*Tony Stetson


#### นักมวยปล้ำหญิง

*Angel of Death
*Ashley Ryan
*Chainsaw Liz Chase
*Dawn Marie
*Heidi Lee Morgan
*Helen St. Charles
*Rusty "The Fox" Thomas
*Susan Sexton
*Sweet Melanie
*Wendi Richter


#### แทกทีม

*Buddy Rose and Doug Somers
*Fantastics (Bobby Fulton and Tommy Rogers)
*The Libyan Terrorists
*Masked Executioners
*The Midnight Rockers (Shawn Michaels and Marty Jannetty)
*The Mountain Men
*The Nasty Boys (Brian Knobs and Jerry Sags)
*Wild Samoans (Afa and Sika)


#### ผู้ประกาศ
*Paul Heyman

## อ้างอิง

## แหล่งข้อมูลอื่น
*NWF Title Histories

หมวดหมู่:สมาคมมวยปล้ำอาชีพของสหรัฐอเมริกา
หมวดหมู่:ก่อตั้งในปี พ.ศ. 2513
หมวดหมู่:สิ้นสุดในปี พ.ศ. 2517
เอเชียส์เน็กซต์ท็อปโมเดล

**เอเชียส์เน็กซต์ท็อปโมเดล** () เป็นรายการเรียลลิตีโชว์ที่ทำการคัดเลือกสาวๆจากประเทศในภูมิภาคเอเชีย ที่ใฝ่ฝันจะเป็นสุดยอดนางแบบในระดับมืออาชีพ โดยผู้เข้าแข่งขันจะต้องขับเคี่ยวและฟ่าฝ่าอุปสรรคต่างๆนานา ในการขึ้นอยู่ไปอยู่ในระดับสุดยอดนางแบบ ทั้งการถ่ายภาพ การถ่ายโฆษณา ซึ่งเริ่มออกอากาศครั้งแรกทางช่อง สตาร์เวิลด์ ในวันที่ 25 พฤศจิกายน 2555

## การค้นหา
### ทางออนไลน์
การค้นหาแบบออนไลน์ เกิดขึ้นสำหรับเป็นกระบวนการในการคัดเลือกสาวๆที่มีเชื้อสายเอเชีย ซึ่งจะต้องพูดและเขียน ภาษาอังกฤษ ได้อย่างสมบูรณ์แบบ โดยผู้สมัครจะต้องมีอายุในระหว่าง 17-27 ปี ส่วนสูงไม่ต่ำกว่า 167 ซม. และจะต้องไม่เป็นนางแบบมืออาชีพที่ทำงานแล้ว หรือเป็นแบรนด์สำหรับสินค้าอยู่แล้วอีกด้วย

## คณะกรรมการตัดสิน

## ฤดูกาล

## ผู้เข้าแข่งขันในแต่ละประเทศ


 **ชนะเลิศ**
 *รองชนะเลิศ*
 อันดับสาม

## การออกอากาศนานาชาติ

## อ้างอิง

## แหล่งข้อมูลอื่น
* เว็บไซต์อย่างเป็นทางการ  

หมวดหมู่:เอเชียส์เน็กซต์ท็อปโมเดล
วาฬหัวทุยแคระ

**วาฬหัวทุยแคระ** หรือ **วาฬสเปิร์มแคระ** (; ) เป็นวาฬขนาดเล็กชนิดหนึ่ง จัดเป็นหนึ่งในสองชนิดเท่านั้นที่อยู่ในวงศ์วาฬสเปิร์มเล็ก (Kogiidae)

วาฬหัวทุยแคระมีลักษณะทั่วไปคล้ายวาฬหัวทุยเล็ก (*K. breviceps*) ที่อยู่ในวงศ์และสกุลเดียวกัน แต่มีจำนวนฟันน้อยกว่าและมีครีบหลังสูงกว่าเล็กน้อย (ประมาณร้อยละ 5 ของความยาวลำตัว) ลำตัวสีเทาดำท้องขาว ปากขนาดเล็กด้านอยู่ล่าง ลักษณะแคบ มีฟันเป็นเขี้ยวแหลมโค้งจำนวน 7–11 คู่บนขากรรไกรล่าง ขากรรไกรบนไม่เห็นฟันออกมา แต่ในบางตัวที่มีอายุมาก ๆ จะมีฟันซ่อนอยู่ใต้เหงือก ลูกแรกเกิดยาวประมาณ 1 เมตร ขนาดโตเต็มที่ยาวเพียง 2.7 เมตร น้ำหนักประมาณ 210 กิโลกรัม จัดเป็นวาฬขนาดเล็กชนิดหนึ่ง กินอาหารได้แก่ กุ้ง, หมึก และปลา

วาฬหัวทุยแคระพบกระจายพันธุ์ในทะเลและมหาสมุทรทั่วโลก ปกติจะอาศัยอยู่เป็นฝูงในทะเลเปิด จะเข้าใกล้ชายฝั่งเมื่อเวลาป่วยหรือใกล้ตายเท่านั้น ในน่านน้ำไทยพบรายงานเพียงไม่กี่ครั้งเท่านั้น คือ ที่จังหวัดภูเก็ตใน พ.ศ. 2530, จังหวัดสตูลใน พ.ศ. 2540 ซึ่งเกยตื้นเป็นคู่แม่ลูก, ในเดือนมิถุนายน พ.ศ. 2551 ที่หาดป่าตอง จังหวัดภูเก็ต เป็นซากตัวเมียเกยตื้น อายุราว 2 ปี หลังจากผ่าพิสูจน์การตายในช่องท้องแล้วพบว่า กินถุงพลาสติกและเศษขยะเข้าไปเป็นจำนวนมาก และในปลายปี พ.ศ. 2557 ที่อำเภอปะทิว จังหวัดชุมพร เป็นซากตัวเมียเกยตื้น มีความยาว 2.12 เมตร น้ำหนักกว่า 100 กิโลกรัม เมื่อผ่าพิสูจน์ซากแล้วพบว่า มีทรายทะเลอุดอยู่ในหลอดอาหารและที่ช่องกล้ามเนื้อด้านขวา และส่วนหัวมีพยาธิอยู่จำนวนหนึ่ง โดยพยาธิแต่ละตัวมีลักษณะคล้ายหลอดน้ำแข็ง มีความยาวเฉลี่ยตัวละ 40–48 เซนติเมตร จึงสันนิษฐานว่า วาฬตัวดังกล่าวมีความอ่อนแอและป่วยอยู่แล้วจากพยาธิ เมื่อเข้ามาเกยตื้นจึงตายหลังจากทรายที่ชายหาดซัดเข้าไปในปากอุดหลอดอาหาร

วาฬหัวทุยแคระจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่าแห่งประเทศไทย พุทธศักราช 2535

## อ้างอิง

## แหล่งข้อมูลอื่น

หมวดหมู่:สัตว์ป่าคุ้มครอง
หมวดหมู่:วาฬหัวทุย
จอร์เจียแชมเปี้ยนชิพเรสต์ลิง

**จอร์เจียแชมเปี้ยนชิพเรสต์ลิง** เป็นสมาคมมวยปล้ำอาชีพในสหรัฐอเมริกา รายการทีวีที่มีชื่อตัวเองออกอากาศในช่วงคริสต์ทศวรรษ 1970 และคริสต์ทศวรรษ 1980 ในแอตแลนตา ,สหรัฐอเมริกา

## แชมเปี้ยนชิพ

## อ้างอิง

## แหล่งข้อมูลอื่น
*Georgia Wrestling History 
*Georgia Championship Wrestling Title History
*canoe.ca/SlamWrestlingFeatures

หมวดหมู่:รายการโทรทัศน์อเมริกันในคริสต์ทศวรรษ 1970
หมวดหมู่:รายการโทรทัศน์อเมริกันในคริสต์ทศวรรษ 1980
หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2515
หมวดหมู่:บริษัทอเมริกันที่ก่อตั้งในปี พ.ศ. 2487
หมวดหมู่:จิมครอกเคทท์โปรโมชั่น
หมวดหมู่:สมาคมมวยปล้ำอาชีพของสหรัฐอเมริกา
หมวดหมู่:รายชื่อสมาชิกของเนชันนัลเรสต์ลิงอัลไลแอนซ์
หมวดหมู่:บริษัทอเมริกันที่ปิดกิจการในปี พ.ศ. 2527
วงศ์วาฬแกลบ

**วงศ์วาฬแกลบ** หรือ **วงศ์วาฬอกร่อง** (; การออกเสียง ) เป็นวงศ์ของสัตว์เลี้ยงลูกด้วยนมขนาดใหญ่ ในอันดับสัตว์กีบคู่ (Artiodactyla) วงศ์หนึ่ง ใช้ชื่อวงศ์ว่า Balaenopteridae 

จัดเป็นวาฬบาลีน หรือวาฬไม่มีฟันวงศ์หนึ่ง ลักษณะเด่นของวาฬในวงศ์นี้คือ มีครีบหลังรูปสามเหลี่ยมอยู่ส่วนท้ายลำตัวและช่วงท้อง และลักษณะเด่นอีกประการ คือ จากใต้คางลงไปมีลักษณะเป็นร่อง ๆ ถี่ ๆ ยาวไปตามลำตัว 30-100 ร่อง เรียกว่า "Rorqual" 

เป็นวาฬที่มีขนาดใหญ่ น้ำหนักมีตั้งแต่ 150 ตัน จนถึงขนาดเล็กที่สุด 9 ตัน เป็นวาฬที่มีหวีกรองในปาก คือ บาลีน จึงกินอาหารได้แต่เพียงขนาดเล็ก เช่น แพลงก์ตอน, เคย และปลาขนาดเล็ก เช่น ปลากะตัก, ปลาแฮร์ริ่ง เป็นต้น

พบได้ในทะเลเปิดและมหาสมุทรเขตร้อนและเขตอบอุ่นทั่วโลก อาศัยอยู่รวมกันเป็นฝูง ติดต่อสื่อสารกันด้วยคลื่นเสียงและโซนาร์ ตัวเมียมีระยะเวลาตั้งท้องนานประมาณ 11-12 เดือน เมื่อคลอดลูกอ่อนจะออกมาจากช่องคลอดของแม่ โดยส่วนหางออกมาก่อน เพื่อให้ส่วนของช่องหายใจเป็นส่วนสุดท้ายที่ออกมาสัมผัสน้ำทะเล และสามารถว่ายน้ำได้ทันที โดยโผล่ขึ้นมาสูดอากาศหายใจครั้งแรกในทันทีที่คลอด ลูกแรกเกิดมีขนาดใหญ่ประมาณร้อยละ 40 ของแม่ ซึ่งเป็นตัวเต็มวัย

## การจำแนก
แบ่งออกได้เป็น 9 ชนิด 2 สกุล ทั้งนี้มีบางสกุลที่สูญพันธุ์ไปแล้วตั้งแต่ยุคก่อนประวัติศาสตร์ ได้แก่
***สกุล** ***[[Balaenoptera]]***
***[[Balaenoptera acutorostrata]]* Lacépède, 1804 (วาฬมิงค์, วาฬแกลบครีบขาวเทา) 	 
***[[Balaenoptera bonaerensis]]* Burmeister, 1867 (วาฬมิงค์แอตแลนติก)	 
***[[Balaenoptera borealis]]* Lesson, 1828 (วาฬไซ, วาฬแกลบครีบดำ)	 
***[[Balaenoptera brydei]]* Olsen, 1913 	 (วาฬบรูด้า, วาฬแกลบ)
***[[Balaenoptera edeni]]* Anderson, 1879 (วาฬอีเดน-บางข้อมูลจัดเป็นชนิดเดียวกันกับวาฬบรูด้า)	 
***[[Balaenoptera musculus]]* (Linnaeus, 1758) (วาฬสีน้ำเงิน)	 
***[[วาฬโอมูระ|Balaenoptera omurai]]* Wada, Oishi, and Yamada, 2003 (วาฬโอมุระ)	 
***[[Balaenoptera physalus]]* (Linnaeus, 1758) (วาฬฟิน)
***สกุล** ***[[Megaptera]]***
***[[Megaptera novaeangliae]]* (Borowski, 1781) (วาฬหลังค่อม)
***ที่สูญพันธุ์ไปแล้ว**
** † *[[Archaebalaenoptera]]*
** † *[[Cetotheriophanes]]*
** † *[[Diunatans]]*
** † *[[Mauicetus]]*
** † *[[Notiocetus]]*
** † *[[Parabalaenoptera]]*
** † *[[Plesiobalaenoptera]]*
** † *[[Praemegaptera]]*
** † *[[Protororqualus]]*

## อ้างอิง

## แหล่งข้อมูลอื่น

หมวดหมู่:วาฬ
วาฬหัวทุยเล็ก

**วาฬหัวทุยเล็ก** หรือ **วาฬสเปิร์มเล็ก** (; ) เป็นวาฬขนาดเล็กชนิดหนึ่ง จัดอยู่ในวงศ์วาฬหัวทุยเล็ก (Kogiidae)

วาฬหัวทุยเล็กมีลักษณะทั่วไปคล้ายวาฬหัวทุย (*Physeter macrocephalus*) แต่ตัวมีขนาดเล็กกว่ามาก ครีบหลังเป็นกระโดงขนาดเล็กเมื่อเทียบกับความยาวลำตัวแล้วน้อยกว่าร้อยละ 5 ส่วนหลังสีน้ำเงินดำหัวกลม ส่วนท้องสีขาวบางครั้งอมชมพูช่อง หายใจอยู่ด้านบนเยื้องทางซ้ายนิดหน่อย ขากรรไกรล่างเล็กแคบมีลักษณะคล้ายปากฉลาม คือ เป็นรูปสามเหลี่ยม ฟันลักษณะแหลมโค้งจำนวน 12–16 คู่ บนขากรรไกรล่างส่วนขากรรไกรบนจะไม่เห็นฟันงอกออกมา แต่จะมีร่องรับพอดีกับฟันล่างเวลาหุบปาก ส่วนหัวด้านข้างมีแนวสีเข้มเป็นรูปโค้งคล้ายแก้มปิดเหงือกของปลา เรียกแนวนี้ว่า "เหงือกปลอม" (false gill) ซึ่งมีเฉพาะวาฬในวงศ์นี้เท่านั้น

วาฬหัวทุยเล็กขนาดโตเต็มที่ยาวได้ 3.4 เมตร น้ำหนักมากถึง 400 กิโลกรัม ลูกแรกเกิดยาวประมาณ 1.2 เมตร ตั้งท้องประมาณ 11 เดือน พบในทะเลเปิดและมหาสมุทรเขตร้อนและเขตอบอุ่นทั่วโลก ในประเทศไทยพบมีรายงานเพียง 5 จังหวัด คือ จังหวัดชุมพร, พังงา, ภูเก็ต, ระยอง และสงขลา จัดเป็นสัตว์ป่าคุ้มครองตามกฎหมาย

ในอดีตเคยเป็นที่ถกเถียงกันว่าวาฬหัวทุยเล็กเป็นชนิดเดียวกันกับวาฬหัวทุยหรือไม่ จนกระทั่งใน ค.ศ. 1966 สถาบันสมิธโซเนียนแห่งสหรัฐได้ข้อยุติว่าเป็นคนละชนิดกัน ชื่อวิทยาศาสตร์ของวาฬหัวทุยเล็กได้รับการตั้งขึ้นใน ค.ศ. 1838 โดยอ็องรี มารี ดูว์ครอแต เดอ แบล็งวีล (Henri Marie Ducrotay de Blainville) นักสัตววิทยาชาวฝรั่งเศส

## รูปภาพ

ภาพ:Pygmy_sperm_whale_size.svg|ขนาดเมื่อเทียบกับมนุษย์
ภาพ:Zwergpottwal Kogia breviceps DSC 0058.jpg|ซากวาฬหัวทุยเล็กเกยตื้น
ภาพ:Zwergpottwal Kogia breviceps DSC 0071.jpg|บริเวณส่วนหัว


## อ้างอิง

## แหล่งข้อมูลอื่น

หมวดหมู่:วาฬหัวทุย
หมวดหมู่:สัตว์ป่าคุ้มครอง
ดับเบิลยูดับเบิลยูดับเบิลยูเอฟ ยูไนเต็ด สเตทส์ แชมเปี้ยนชิพ

**ดับเบิลยูดับเบิลยูดับเบิลยูเอฟ ยู.เอส.เอ. เฮฟวี่เวท แชมเปี้ยนชิพ** หรือ **ดับเบิลยูดับเบิลยูดับเบิลยูเอฟ ยูไนเต็ด สเตทส์ แชมเปี้ยนชิพ** เป็นตำแหน่งแชมป์เดี่ยวของ เวิลด์ไวด์เรสต์ลิงเฟดดิเรชั่น ก่อตั้งขึ้นเมื่อปี ค.ศ. 1963 ถึง ค.ศ. 1977

## รายนามการครองแชมป์ดับเบิลยูดับเบิลยูดับเบิลยูเอฟ ยูไนเต็ด สเตทส์

## ดูเพิ่ม
*ดับเบิลยูดับเบิลยูอี ยูไนเต็ด สเตทส์ แชมเปี้ยนชิพ
*ดับเบิลยูดับเบิลยูอี

## อ้างอิง
;General
* 

## แหล่งข้อมูลอื่น
*WWWF/WWE United States Heavyweight Title History

หมวดหมู่:เข็มขัดของดับเบิลยูดับเบิลยูอี
หมวดหมู่:แชมเปี้ยนชิพของมวยปล้ำประเภทระดับภูมิภาค
หมวดหมู่:แชมเปี้ยนชิพของมวยปล้ำประเภทสหรัฐอเมริกา
ยามา

**ยามา** คือ สวรรค์ชั้นที่ 3 ในฉกามาพจร มีท้าวสุยามะเป็นจอมเทพ

## ความเชื่อ
พระโคตมพุทธเจ้าตรัสถึงสวรรค์ชั้นยามา ว่าเป็นสวรรค์ชั้นที่ 3 อยู่สูงกว่าดาวดึงส์ แต่ต่ำกว่าดุสิต มีท้าวสุยามะเป็นจอมเทพ ไตรภูมิพระร่วงระบุว่าสวรรค์ชั้นยามาอยู่สูงกว่าดาวดึงส์ไป 84,000 โยชน์ เทวดาในชั้นนี้มีปราสาทแก้ว ปราสาททอง ล้อมรอบด้วยกำแพงแก้ว มีสวน สระบัวสวยงาม เทวดามีกายสูง 8,000 วา เนื่องจากสวรรค์ชั้นนี้อยู่สูงมาก แสงอาทิตย์จึงส่องมาไม่ถึง แต่สวรรค์ชั้นนี้ก็ไม่เคยมืดเพราะมีรัสมีจากกายของเทวดาส่องให้ทั้งภูมินี้สว่างไสวอยู่ตลอดเวลา เมื่อจะกำหนดวันคืน เทวดาในชั้นนี้จะดูจากดอกไม้ทิพย์ หากดอกไม้บานแสดงว่าเป็นเวลารุ่งเช้า หากดอกไม้หุบเป็นเวลากลางคืน

อายุของเทวดาในชั้นยามายาวนานถึง 2,000 ปีทิพย์ ซึ่งเท่ากับ 144,000,000 ของปีมนุษย์

## อ้างอิง

หมวดหมู่:คำศัพท์ศาสนาพุทธ
หมวดหมู่:ฉกามาพจร
ดุสิต

**ดุสิต** คือ สวรรค์ชั้นที่ 4 ในฉกามาพจร มีท้าวสันดุสิตเป็นจอมเทพ

## ความเชื่อ
พระโคตมพุทธเจ้าตรัสถึงสวรรค์ชั้นดุสิต ว่าเป็นสวรรค์ชั้นที่ 4 อยู่สูงกว่ายามา แต่ต่ำกว่านิมมานรดี มีท้าวสันดุสิตเป็นจอมเทพ ไตรภูมิพระร่วงระบุว่าสวรรค์ชั้นนี้อยู่สูงกว่าชั้นยามาไป 168,000 โยชน์ มีปราสาทแก้ว ปราสาททอง ล้อมรอบด้วยกำแพงแก้ว มีสวน สระบัวสวยงามยิ่งกว่าสวรรค์ชั้นที่อยู่ต่ำกว่า เป็นที่ประทับของพระโพธิสัตว์ทั้งหลายและว่าที่พระอัครสาวก ในปัจจุบันพระศรีอริยเมตไตรยและว่าที่พระอัครสาวกของพระองค์จึงประทับอยู่ ณ ภูมินี้

อายุของเทวดาในชั้นดุสิตยาวนานถึง 4,000 ปีทิพย์ ซึ่งเท่ากับ 576,000,000 ของปีมนุษย์

## อ้างอิง

หมวดหมู่:ฉกามาพจร
เซาท์ออสซีเชีย

**เซาท์ออสซีเชีย** (, ,  (พบน้อยกว่า)) หรือชื่อทางการว่า **สาธารณรัฐเซาท์ออสซีเชีย–รัฐอาลาเนีย** () เป็นรัฐที่ได้รับการรับรองบางส่วนในเซาท์คอเคซัส ตั้งอยู่ในดินแดนมณฑลปกครองตนเองเซาท์ออสซีเชียในอดีตสาธารณรัฐสังคมนิยมโซเวียตจอร์เจีย

เซาท์ออสซีเชียประกาศเอกราชจากประเทศจอร์เจียใน พ.ศ. 2533 เรียกตนเองว่า **สาธารณรัฐเซาท์ออสซีเชีย** รัฐบาลจอร์เจียสนองโดยเลิกอัตตาณัติของเซาท์ออสซีเชียและพยายามสถาปนาการควบคุมเหนือดินแดนอีกครั้งด้วยกำลัง วิกฤตการณ์บานปลายเป็นสงครามเซาท์ออสซีเชียใน พ.ศ. 2534–2535

## อ้างอิง

### ข้อมูล
; หนังสือ

* 
* 

## แหล่งข้อมูลอื่น

* President of Republic of South Ossetia (in Russian)
* Crisis profile, Georgia, Abkhazia, S. Ossetia From Reuters Alertnet
* BBC overview of South Ossetia
* Border South Ossetia  for use in Google Earth
* South Ossetia travel guide made by Russian team of explorers

หมวดหมู่:รัฐที่ได้รับการรับรองอย่างไม่สมบูรณ์
หมวดหมู่:ประเทศที่ใช้ภาษารัสเซียเป็นภาษาทางการ
หมวดหมู่:ประเทศที่ไม่มีทางออกสู่ทะเล
หมวดหมู่:ประเทศจอร์เจีย
หมวดหมู่:ประเทศในเอเชียตะวันตก
หมวดหมู่:อุดมการณ์เรียกร้องดินแดนของชนชาติรัสเซีย
หมวดหมู่:รัฐบริวารของรัสเซีย
ซคินวาลี

**ซคินวาลี** (, ; , ) หรือ **ชเรบา** (, ; ) เป็นเมืองหลวงและเมืองใหญ่ที่สุดตั้งอยู่ทางตอนใต้ของประเทศเซาท์ออสซีเชีย ซึ่งเป็นประเทศที่ยังมีข้อพิพาทเรื่องเอกราช  มีพื้นที่ประมาณ 7.4 ตารางกิโลเมตร มีประชากรราว 30,000 คน ชื่อของเมืองตั้งขึ้นจากชื่อของโจเซฟ สตาลิน

## ชื่อ
ชื่อ **ซคินวาลี** มาจากภาษาจอร์เจียเก่า *Krtskhinvali* () ซึ่งมาจากรูปก่อนหน้าว่า *Krtskhilvani* () มีความหมายตรงตัวว่า "ดินแดนแห่งฮอร์นบีม" ซึ่งเป็นชื่อเก่าของเมืองนี้ (ดูเพิ่มที่ )

ใน ค.ศ. 1934 ถึง 1961 เมืองนี้ถูกเปลี่ยนชื่อเป็น **สตาลินิรี** (, ) ซึ่งเป็นการควบนามสกุลของโจเซฟ สตาลินกับศัพท์ภาษาออสซีเชียว่า "Ir" ซึ่งหมายถึง ออสซีเชีย ชาวออสซีเชียสมัยใหม่เรียกเมืองนี้เป็น **ซคินวาล** (ละอักษร "i" ท้ายที่เป็นกรรตุการกในภาษาจอร์เจีย) ส่วนอีกชื่อหนึ่งคือ **ชเรบา** () ซึ่งกระจายเป็นสำนวนภาษาปาก ชื่อนี้มาจากภาษาจอร์เจียว่า *Ḳreba* () หมายถึง "การรวมตัว" เนื่องมาจากเมืองนี้ในอดีตทำหน้าที่เป็นจุดแลกเปลี่ยนสินค้า

## ประวัติ

## ภูมิศาสตร์
### ภูมิอากาศ
ซคินวาลีตั้งอยู่ในคอเคซัสที่ความสูงเหนือระดับน้ำทะเล  มีสภาพภูมิอากาศชื้นภาคพื้นทวีป (*Dfb*) โดยมีหยาดน้ำฟ้ารายปีเฉลี่ย  ฤดูร้อนอากาศอบอุ่น ฤดูหนาวอากาศหนาวเย็นพร้อมหิมะตก

## อ้างอิง

## แหล่งข้อมูลอื่น

* 

### สถานที่
* Site of Tskhinvali: ข้อมูล, ข่าว, วีดิทัศน์, ภาพ และอื่น ๆ&nbsp;– *www.chinval.ru*

### ภาพ
* Casualties in South Ossetia จาก Human Rights Watch
* Tskhinvali after the war จาก RIA Novosti
* 13 Aug 2008: Pictures of destroyed Tskhinvali after shelling of the city by Georgian troops on 8 Aug 2008 จาก Osinform
* "Kvartals old Tskhinval (photo)"(«Кварталы старого Цхинвала (фото)») – OSinform.ru

หมวดหมู่:เมืองในเซาท์ออสซีเชีย
เลอมีรักล์

"**เลอมีรักล์**" ( แปลว่า "ความมหัศจรรย์") คือเพลงของเซลีน ดิออน นักร้องชาวแคนาดา ออกจำหน่ายเป็นซิงเกิลลำดับที่สองจากอัลบั้ม *[[ซ็องซาต็องดร์]]* อัลบั้มภาษาฝรั่งเศส เพลงนี้เป็นผลงานการประพันธ์ของ Marie Bastide และ Gioacchino Maurici และโปรดิวซ์โดย Jacques Veneruso และ Patrick Hampartzoumian บทเพลง "เลอมีรักล์" เป็นเพลงป๊อปที่บรรยาถึงความมหัศจรรย์ที่เกิดขึ้นในชีวิตของคนเราทุกวัน ซึ่งได้รับคำชื่นชมจากนักวิจารณ์ดนตรีที่กล่าวว่าเพลงนี้เป็นหนึ่งในบทเพลที่โดดเด่นที่สุดในอัลบั้ม ส่วนมิวสิกวิดีโอเป็นเซลีนในฉากฤดูใบไม้ร่วงสลับภาพกับผู้คนที่กระโดดลอยบนอากาศที่ใบหน้าเปี่ยมด้วยความสุข

## ภูมิหลังและเผยแพร่
ในวันที่ 18 ตุลาคม ค.ศ. 2012 มีการโพสต์เนื้อร้องและตัวอย่างเพลงทั้งหมดจาก*[[ซ็องซาต็องดร์]]*ในความยาว 30 วินาที ลงในเว็บไซต์ทางการของดิออน ต่อมาในวันที่ 28 ตุลาคม ค.ศ. 2012 สัปดาห์หนึ่งก่อนเผยแพร่อัลบั้ม celinedion.com ประกาศว่า "เลอมีรักล์"ได้รับเลือกเป็นซิงเกิลที่สอง จากนั้นในวันเผยแพร่ จึงปล่อยให้ดาวน์โหลดในอัลบั้ม*ซ็องซาต็องดร์* หน้าปกโพรโมชันนัลซิงเกิลสร้างขึ้นโดยนักวาดภาพประกอบ Aurore Hutton ผู้เป็นหลานสาวของอดีตประธานาธิบดีฝรั่งเศส วาเลรี ฌิสการ์ แด็สแต็ง

## รายการเพลงและรูปแบบ
* **ซีดีซิงเกิลโฆษณาภาษาฝรั่งเศส**
# "เลอมีรักล์" (Radio Edit) – 3:21

## ชาร์ต

## ประวัติเผยแพร่

## อ้างอิง

หมวดหมู่:เพลงของเซลีน ดิออน
หมวดหมู่:ซิงเกิลในปี พ.ศ. 2555
อุทยานประวัติศาสตร์สด๊กก๊อกธม

250px|thumb|ปรางประธาน ปราสาทสด๊กก๊อกธม
**ปราสาทสด๊กก๊อกธม** หรือ **ปราสาทสด็อกก็อกธม** (, ) เป็นอุทยานประวัติศาสตร์แห่งหนึ่งของประเทศไทยภายใต้การดูแลของกรมศิลปากร กระทรวงวัฒนธรรม เป็นปราสาทขอมและโบราณสถานที่ใหญ่และสำคัญของจังหวัดสระแก้ว ตั้งอยู่ในเขตพื้นที่บ้านหนองหญ้าแก้ว หมู่ที่ 9 ตำบลโคกสูง อำเภอโคกสูง จังหวัดสระแก้ว อยู่ห่างจากอำเภออรัญประเทศไปทางทิศตะวันออกเฉียงเหนือประมาณ 35 กิโลเมตร อยู่ห่างจากอำเภอตาพระยามาทางทิศใต้ประมาณ 15 กิโลเมตร จัดเป็นปราสาทหินขนาดใหญ่ที่สุดในภาคตะวันออกของประเทศไทย 

ระหว่าง พ.ศ. 2539–2553 กรมศิลปากรได้สำรวจโบราณสถาน และอนุรักษ์พัฒนาปราสาทสด๊กก๊อกธม และ พ.ศ. 2560 กรมศิลปากรประกาศจัดตั้งปราสาทสด๊กก๊อกธมขึ้นเป็นอุทยานประวัติศาสตร์แห่งที่ 11 ซึ่ง
ปราสาทสด๊กก๊อกธมสร้างขึ้นด้วยหินศิลาแลง ตามลักษณะศิลปะขอมแบบคลัง-บาปวน สร้างเสร็จในคริสต์ศตวรรษที่ 11 ในสมัยพระเจ้าอุทัยทิตยวรมันที่ 2 (Udayadityavarman II) ในบริเวณทิศตะวันออกเฉียงเหนือของปราสาท มีคำจารึกเป็นภาษาสันสกฤต ความยาว 340 บรรทัด ระบุความเป็นมาของการก่อสร้างปราสาทแห่งนี้

มีการพบหลักศิลาจารึกสด๊กก๊อกธม (หลักที่ 2) ซึ่งจดบันทึกเรื่องราว ประวัติศาสตร์ของชนชาติขอมเป็นช่วงระยะเวลานานถึง 200 ปี นับจากรัชสมัยของพระเจ้าชัยวรมันที่ 2 (พ.ศ. 1345-1393) กษัตริย์ผู้สถาปนาอาณาจักรเมืองพระนคร (Angkor) และเปลี่ยนแปลงการปกครองเป็นระบอบเทวราช ในจารึกได้กล่าวถึงกษัตริย์อีกหลายพระองค์ จนถึงสมัยพระเจ้าอุทยาทิตยวรมันที่ 2

คำว่า "สด๊กก๊อกธม" แปลได้สองความหมาย ความหมายที่หนึ่ง แปลว่า "ปราสาทขนาดใหญ่ที่มีต้นกกขึ้นรกรุงรัง" ความหมายที่สอง แปลว่า "เมืองที่มีต้นกกขึ้นรกในหนองน้ำใหญ่" เพราะมีหนองน้ำเป็นบารายเก่าขนาดใหญ่อยู่ติดกับปราสาททางทิศตะวันออก

## อ้างอิง

## บรรณานุกรม

*Bhattacharya, Kamaleswar. *A Selection of Sanskrit Inscriptions from Cambodia. In collab. with Karl-Heinz Golzion*. Siem Reap, The Centre for Khmer Studies 2009.
*Briggs, Lawrence Palmer. *The Ancient Khmer Empire*. Transactions of the American Philosophical Society 1951.
*Burgess, John. ''Stories in Stone - The Sdok Kok Thom Inscription & the Enigma of Khmer History''. Riverbooks 2010.
*Freeman, Michael. *A Guide to the Khmer Temples of Thailand and Laos*. Weatherhill 1998
*Higham, Charles. *The Civilization of Angkor*.  University of California Press 2001
*Sak-Humphry, Chhany and Jenner, Philip N. ''The Sdok Kak Thom Inscription With A Grammatical Analysis of the Old Khmer Text.''. Phnom Penh, The Buddhist Institute 2005.
*Burgess, John. ''Stories in Stone - The Sdok Kok Thom Inscription & the Enigma of Khmer History''.  Riverbooks 2010.
*Sak-Humphry, Chhany and Jenner, Philip N. ''The Sdok Kak Thom Inscription With A Grammatical Analysis of the Old Khmer Text.''. Phnom Penh, The Buddhist Institute 2005.

สด๊กก๊อกธม
สด๊กก๊อกธม
สด๊กก๊อกธม
หมวดหมู่:สิ่งก่อสร้างในอำเภอโคกสูง
หมวดหมู่:โบราณสถานในจังหวัดสระแก้ว
หมวดหมู่:เขตแดนกัมพูชา–ไทย
อุโมงค์ซาซาโงะ

**อุโมงค์ซาซาโงะ** (; ) เป็นอุโมงค์บนทางด่วนชูโอ ประเทศญี่ปุ่น ตั้งอยู่บนพรมแดนระหว่างเมืองโคชูกับเมืองโอตสึกิ จังหวัดยามานาชิ ห่างจากกรุงโตเกียวไปทางตะวันตกราวแปดสิบกิโลเมตร อุโมงค์นี้สร้างขึ้นเมื่อ พ.ศ. 2520

## การถล่มบางส่วน
ราวแปดนาฬิกาของวันที่ 2 ธันวาคม 2555 เพดานคอนกรีตอุโมงค์ซาซาโงะเกือบ 150 ชั้น หนา 20 เซนติเมตร และหนัก 1.2 ตัน ได้ถล่มลงทับยานพาหนะสามคัน รวมถึงรถตู้ซึ่งบรรทุกผู้โดยสารหกคนและเป็นต้นเพลิง ในระหว่างอุบัติเหตุ สามารถเห็นกลุ่มควันพลุ่งขึ้นจากปากอุโมงค์ทางเมืองโคชูด้วย 

มีการยืนยันว่า มีผู้เสียชีวิตเก้าคน เป็นเหตุให้อุโมงค์ถูกสั่งปิดอย่างไม่มีกำหนด ลักษณะการถล่มในครั้งนี้คล้ายคลึงกับที่อุโมงค์ฟอร์ตพอยต์แชนเนล เมืองบอสตัน รัฐแมสซาชูเซตส์ ถล่มเมื่อปี 2549

## อ้างอิง

## แหล่งข้อมูลอื่น

ซาซาโงะ
หมวดหมู่:การขนส่งในจังหวัดยามานาชิ
หมวดหมู่:สิ่งก่อสร้างในจังหวัดยามานาชิ
โยฮัน ไกรฟฟ์อาเรนา

**อัมสเตอร์ดัมอาเรนา** (, ) เป็นสนามกีฬาและลานแสดงในกรุงอัมสเตอร์ดัม ประเทศเนเธอร์แลนด์ เป็นสนามที่ใหญ่ที่สุดในประเทศเนเธอร์แลนด์ สร้างขึ้นตั้งแต่ปี 1993 เสร็จสิ้นในปี 1996 โดยใช้จำนวนเงินไป 140 ล้านปอนด์ และเปิดให้ใช้บริการอย่างเป็นทางการในวันที่ 14 สิงหาคม ค.ศ. 1996 สนามแห่งนี้ใช้สำหรับในการแข่งขันฟุตบอล อเมริกันฟุตบอล การแสดงคอนเสิร์ต และกิจกรรมอื่น ๆ อีกมากมาย มีความจุทั้งหมด 52,342 ที่นั่งในการแข่งขันฟุตบอลและการแสดงคอนเสิร์ตมีความจุ 68,000 ที่นั่ง สนามแห่งนี้ยังเคยเป็นสถานที่สำคัญในการจัดแข่งขันรายการใหญ่ของฟุตบอลยุโรป เช่น การแข่งขันยูฟ่าแชมเปียนส์ลีก รอบชิงชนะเลิศ 1998, การแข่งขันฟุตบอลชิงแชมป์แห่งชาติยุโรป 2000 และการแข่งขันยูฟ่ายูโรปาลีก รอบชิงชนะเลิศ 2013 

สนามแห่งนี้เป็นสนามเหย้าของสโมสรฟุตบอลอาเอฟเซ อายักซ์ สโมสรฟุตบอลชื่อดังในเนเธอร์แลนด์ และยังเคยเป็นสนามเหย้าของทีมอเมริกันฟุตบอลอัมสเตอร์ดัมแอดมิรัลส์ แต่ได้ยุบทีมไปในปี ค.ศ. 2007 และก่อนเริ่มต้นฤดูกาล 2018–2019 ทางสโมสรได้เตรียมเปลี่ยนชื่อสนามเป็น โยฮัน ไกรฟฟ์ อาเรนา เพื่อเป็นเกียรติแก่ โยฮัน ไกรฟฟ์ หรือ โยฮัน ครัฟฟ์ ตำนานนักเตะผู้ยิ่งใหญ่ของสโมสรภายหลังจากที่เสียชีวิตด้วยโรคมะเร็งเมื่อ ค.ศ. 2016

## อ้างอิง

## แหล่งข้อมูลอื่น
* 
* 
* 
* 

หมวดหมู่:สนามฟุตบอลในประเทศเนเธอร์แลนด์
หมวดหมู่:อาเอฟเซ อายักซ์
หมวดหมู่:สนามกีฬาฟุตบอลชิงแชมป์แห่งชาติยุโรป 2020
หมวดหมู่:โยฮัน ไกรฟฟ์
หมวดหมู่:สิ่งก่อสร้างในอัมสเตอร์ดัม
หมวดหมู่:สนามกีฬาที่สร้างเสร็จในปี พ.ศ. 2539
โนบูโอะ นาชิโระ

**โนบูโอะ นาชิโระ** () นักมวยสากลชาวญี่ปุ่น ซึ่งเคยครองแชมป์โลกรุ่น 115 ปอนด์ของสมาคมมวยโลก (WBA) ถึง 2 สมัย และเคยทำสถิติเป็นนักมวยญี่ปุ่นที่ชกน้อยครั้งสุดแล้วได้ครองแชมป์โลก (8 ครั้ง) เทียบเท่ากับโจอิจิโร ทัตสึโยชิ ก่อนจะถูกทำลายลงโดยคาซูโตะ อิโอกะ

## ประวัติ
นาชิโระเกิดที่จังหวัดนาระในครอบครัวของพ่อครัว แต่นาชิโระเลือกที่จะชกมวยสากลอาชีพ โดยขึ้นชกครั้งแรกเมื่อวันที่ 11 กรกฎาคม พ.ศ. 2546 ชนะน็อค ชิเงกิ อิจิโนมิยะ ยกแรก จากนั้นชกชนะอีกสามครั้ง นาชิโระก็ขึ้นชกกับฮิเดโนบุ ฮนดะ นักมวยระดับรองแชมป์โลก ซึ่งนาชิโระเป็นฝ่ายชนะคะแนนได้ ก่อนจะชิงแชมป์ญี่ปุ่นรุ่นซูเปอร์ฟลายเวทเมื่อวันที่ 3 เมษายน พ.ศ. 2548 ชนะน็อค ไซจิ ทานากะ ยก 10 ได้แชมป์มาครอง ทานากะผู้แพ้ถึงกับตัดสินใจแขวนนวมไปทันที  หลังจากชกป้องกันตำแหน่งได้ 1 ครั้ง นาชิโระก็ขึ้นชิงแชมป์โลกรุ่นซูเปอร์ฟลายเวท WBA โดยหวังสร้างสถิติเป็นนักมวยญี่ปุ่นที่ชกเพียง 8 ครั้งก็ได้เป็นแชมป์โลกเทียบเท่ากับสถิติที่โจชิอิโร สึโยชิได้ทำไว้ ซึ่งปรากฏว่านาชิโระทำสำเร็จโดยเป็นฝ่ายชนะน็อกมาร์ติน กัสติโย ยก 10 เมื่อวีนที่ 22 กรกฎาคม พ.ศ. 2549 แต่นาชิโระก็ป้องกันตำแหน่งได้เพียงครั้งเดียวก็เสียแชมป์ให้อาเล็กซันเดร์ มุญโญซ ไปเมื่อวันที่ 3 พฤษภาคม พ.ศ. 2550

หลังจากเสียแชมป์ นาชิโระขึ้นชกชนะเพชรคลองไผ่ ส.ธารทิพย์ และสายรุ้ง อ.สุวรรณศิลป์ แล้วจึงได้ขึ้นชิงแชมป์โลกรุ่นซูเปอร์ฟลายเวท WBA อีกครั้ง หลังจากที่มูนอสไปชกล้มแชมป์แพ้คะแนน กริสเตียน มิฆาเรส แชมป์โลกรุ่นเดียวกันของสภามวยโลก (WBC) มิฆาเรสจึงกลายเป็นซูเปอร์แชมป์ของสมาคมมวยโลก นาชิโระจึงได้ขึ้นชิงแชมป์โลกที่ว่างกับโคเฮ โคโนะ ซึ่งนาชิโระเป็นฝ่ายชนะคะแนนเมื่อวันที่ 15 กันยายน พ.ศ. 2551 ได้ครองแชมป์โลกสมัยที่ 2 นาชิโระป้องกันตำแหน่งได้ 1 ครั้ง พอขึ้นชกป้องกันแชมป์ครั้งที่ 2 ปรากฏว่าเสมอกับอูโก ฟิเดล กาซาเรสอย่างค้านสายตา สมาคมมวยโลกจึงสั่งให้ชกกันใหม่อีกครั้ง คราวนี้ นาชิโระเป็นฝ่ายแพ้คะแนน เสียแชมป์โลกไปเมื่อวันที่ 8 พฤษภาคม พ.ศ. 2553

หลังจากเสียแชมป์ นาชิโระหันไปชิงแชมป์โลกรุ่นเดียวกันของสภามวยโลก แต่เป็นฝ่ายแพ้คะแนนโตมัส โรฆัส ไปเมื่อวันที่ 5 กุมภาพันธ์ พ.ศ. 2554 เมื่อโรฮาสมาเสียแชมป์ให้กับ สุริยัน ศ.รุ่งวิสัย นาชิโระได้เดินทางมาชิงแชมป์กับสุริยันที่ประเทศไทย ซึ่งนาชิโระเป็นฝ่ายแพ้คะแนนไปเมื่อวันที่ 4 พฤศจิกายน พ.ศ. 2554 (ซึ่งขณะนั้นได้เกิดวิกฤตการณ์อุทกภัยครั้งใหญ่อยู่ด้วย) จากนั้น นาชิโระหันมาชิงแชมป์โลกรุ่นซูเปอร์ฟลายเวท WBA กับเทพฤทธิ์ สิงห์วังชา แต่ก็เป็นฝ่ายแพ้คะแนนอย่างสูสีเมื่อวันที่ 1 กันยายน พ.ศ. 2555 และเดินทางมาชิงแชมป์เฉพาะกาลในรุ่นและสถาบันเดียวกันกับเด่นเก้าแสน เก้าวิชิต ถึงที่ประเทศไทย แต่ก็เป็นฝ่ายแพ้คะแนนไปแบบไม่เป็นเอกฉันท์เมื่อวันที่ 3 กันยายน พ.ศ. 2556

## อ้างอิง
* บ๊อกซิ่งบอย. ซามูไร โนบูโอะ นาชิโระ อดีตแชมป์โลกคู่ชิงของเทพฤทธิ์ ศิษย์หมอเส็ง. นิตยสารมวยโลก ปีที่ 30 เล่มที่ 1458 15-21 สิงหาคม พ.ศ. 2555 หน้า 18 - 19

## แหล่งข้อมูลอื่น
*http://boxrec.com/list_bouts.php?human_id=241980&cat=boxer 
หมวดหมู่:นักมวยสากลชาวญี่ปุ่น
หมวดหมู่:แชมป์มวยสากลประเทศญี่ปุ่น
หมวดหมู่:แชมป์โลก WBA

หมวดหมู่:บุคคลจากนาระ
ฮาร์เกย์ซา

thumb|ฮาร์เกย์ซา

**ฮาร์เกย์ซา** (; ) เป็นเมืองหลวงและเมืองที่ใหญ่ที่สุดของโซมาลีแลนด์ ซึ่งเป็นประเทศที่ยังมีข้อพิพาทเรื่องเอกราช ตั้งอยู่ในแคว้นวอกอยีกัลเบด

เมืองนี้ตั้งอยู่ในหุบเขาในกัลกอดอน ที่ราบสูงและตั้งอยู่ที่ระดับความสูงของ 4,377 ฟุต (1,334 เมตร) บ้าน ศิลปะหินจากยุคสมัยโบราณ ฮาร์เกย์ซายังเป็นศูนย์กลางการค้าหินตัด, ก่อสร้าง, บริการค้าปลีกและนำเข้า / ส่งออกในกิจกรรมอื่น ๆ

หมวดหมู่:เมืองในประเทศโซมาเลีย